**Azərbaycan Respublikası**

**Dövlət Gömrük Komitəsinin**

**Kollegiyasının “4” noyabr 2013-cü il tarixli, “100/03/001” nömrəli qərarı ilə təsdiq edilmişdir*.***

**Azərbaycan Respublikası Dövlət Gömrük Komitəsi**

**Fiziki şəxslər tərəfindən Azərbaycan Respublikasının gömrük sərhədindən keçirilən malların və nəqliyyat vasitələrinin bəyan edilməsi üzrə elektron Sərnişin Bəyannaməsinin qəbulu üzrə inzibati reqlament**

1. **Ümumi müddəalar**
	1. **Elektron xidmətin adı:**

Fiziki şəxslər tərəfindən Azərbaycan Respublikasının gömrük sərhədindən keçirilən malların və nəqliyyat vasitələrinin bəyan edilməsi üzrə elektron Sərnişin bəyannaməsinin qəbulu.

* 1. **Elektron xidmətin məzmunu:**

Bu xidmət vasitəsilə fiziki şəxslər Azərbaycan Respublikasına keçirdikləri mallar və nəqliyyat vasitələri, həmçinin valyuta sərvətləri barədə məlumatları gömrük orqanlarına onlayn qaydada təqdim edirlər. Bu xidmət sərhədkeçmə zamanı ləngimə hallarının qarşısını almağa imkan verir.

* 1. **Elektron xidmətin göstərilməsinin hüquqi əsası:**
		+ - Azərbaycan Respublikasının Gömrük Məcəlləsinin 300-cü maddəsi;
			- “Dövlət orqanlarının elektron xidmətlər göstərməsinin təşkili sahəsində bəzi tədbirlər haqqında” Azərbaycan Respublikası Prezidentinin 2011-ci il 23 may tarixli 429 saylı Fərmanının 2.1-ci hissəsi;
			- Azərbaycan Respublikası Nazirlər Kabinetinin 24 noyabr 2011-ci il tarixli 191 nömrəli Qərarı ilə təsdiq edilmiş **"Mərkəzi icra hakimiyyəti orqanları tərəfindən konkret sahələr üzrə elektron xidmətlər göstərilməsi Qaydaları" və** “Elektron xidmət növlərinin Siyahısı”nın 22.3-cü bəndi;
			- Milli Bankın İdarə Heyətinin 18 fevral 2008-ci il tarixli qərarı ilə (Protokol №06) təsdiq edilmiş “Fiziki şəxslər tərəfindən valyuta sərvətlərinin Azərbaycan

Respublikasına gətirilməsi və Azərbaycan Respublikasından çıxarılması Qaydaları”nın 2.2-ci bəndi.

* 1. **Elektron xidməti göstərən dövlət qurumunun adı:** Azərbaycan Respublikası Dövlət Gömrük Komitəsi

* 1. **Elektron xidmətin digər icraçıları:**

Xidmət bilavasitə Dövlət Gömrük Komitəsi tərəfindən həyata keçirilir və bu zaman digər qurumlar iştirak etmir. Buna baxmayaraq, xidmətin həyata keçirilməsi məqsədilə «Girişçıxış və qeydiyyat» idarələrarası avtomatlaşdırılmış məlumat axtarış sisteminə sorğu göndərilir.

* 1. **Elektron xidmətin avtomatlaşdırılma səviyyəsi:**Xidmət tam avtomatlaşdırılmışdır.

* 1. **Elektron xidmətin icra müddəti:**

Xidmət real-vaxt rejimində həyata keçirilir və xidmətin icra müddəti sorğunun informasiya sistemi tərəfindən emalı vaxtına bərabərdir.

* 1. **Elektron xidmətin göstərilməsinin nəticəsi:**

Xidmətdən istifadə nəticəsində fiziki şəxslər gömrük bəyannaməsini əldə edirlər.

1. **Elektron xidmətin göstərilməsinin həyata keçirilməsi**
	1. Elektron xidmətin növü: interaktiv
	2. Elektron xidmət üzrə ödəniş: *ödənişsizdir*
	3. Elektron xidmətin istifadəçiləri:

Azərbaycan Respublikası gömrük sərhədini keçən fiziki şəxslər

* 1. **Elektron xidmətin təqdim olunma yeri:** <http://c2b.customs.gov.az/PasDeclarAz.aspx>
	2. **Elektron xidmət barədə məlumatlandırma:** http://www.customs.gov.az http://www.dgk.gov.az/ tel: (99412) 404-22-00 e-poçt: office@customs.gov.az DGK-nın “192” Çağrı Mərkəzi

* 1. **Elektron xidmətin göstərilməsi üçün tələb olunan sənədlər və onların təqdim olunma forması:**

 Fiziki şəxslərin pasportunun seriya və nömrəsi

1. **Elektron xidmətin göstərilməsi üçün inzibati prosedurlar**
	1. **İnteraktiv elektron xidmətlər üçün sorğu:**
	2. 1.Azərbaycan Respublikasının gömrük sərhədlərini keçən fiziki şəxslər bəyan etmək istədikləri mallar və nəqliyyat vasitələri barədə məlumatları DGK-nin rəsmi internet saytı və ya gömrük sərhəd-buraxılış məntəqələrində quraşdırılmış elektron köşklər vasitəsilə gömrük orqanlarına real vaxt rejimində təqdim edirlər. 3.1.2. Fiziki şəxslər tərəfindən bəyan edilən məlumatlar sistem vasitəsilə emal edilir, çap olunur və qəbul olunur. Bəyannamə gömrük orqanına təqdim edildiyi andan qəbul edilmiş sayılır.

* 1. **Elektron xidmətin göstərilməsi və ya imtina edilməsi:**
		1. Məlumatlar real-zaman rejimində təqdim olunduğu üçün imtina halı istisna olunur. Bəyan edilən məlumatlar fiziki şəxs tərəfindən sistemdə təsdiqləndikdən sonra, bəyannamə çap edilir və gömrük orqanına təqdim olunur.
	2. 2.Gömrük orqanı bəyannamənin qəbulundan imtina edə bilməz.

* 1. **Sorğunun icrası:**
		1. Xidmətin göstərilməsi zamanı əlavə inzibati əməliyyat həyata keçirilmir. Məlumatlar sistem vasitəsilə təqdim edildikdən sonra bəyannamə bəyan edən şəxs tərəfindən imzası ilə təsdiq edilir, çap olunur və gömrük əməkdaşına təqdim edilir.
		2. Bəyannamə qəbul edildikdən sonra gömrük əməkdaşı tərəfindən yoxlanılır və qəbul edilir.

 3.3.3.Əməliyyat zamanı «Girişçıxış və qeydiyyat» idarələrarası avtomatlaşdırılmış məlumataxtarış sisteminə sorğu göndərilir.

 3.3.4. Bəyan edilmiş məlumatlar əsasında gömrük qanunvericiliyinə uyğun olaraq müvafiq tədbirlər görülür.

* 1. **Elektron xidmətin yerinə yetirilməsinə nəzarət:**
		1. Xidmətin yerinə yetirilməsinə nəzarət informasiya sistemi vasitəsi ilə real- vaxt rejimində həyata keçirilir. Dövlət Gömrük Komitəsinin internet saytı vasitəsilə həyata keçirilən müraciətlərin uçotu və göstərilən xidmətin nəticəsinin qeydiyyatı aparılır.
		2. Elektron xidmətin yerinə yetirilməsinə nəzarət Dövlət Gömrük Komitəsinin Statistika və İnformasiya Texnologiyaları Baş İdarəsi tərəfindən həyata keçirilir.

* 1. **Elektron xidmətin göstərilməsi üzrə mübahisələr:**

 Elektron xidmətlərin göstərilməsinə görə Dövlət Gömrük Komitəsinin Statistika və İnformasiya Texnologiyaları Baş İdarəsi məsuliyyət daşıyır.

* + 1. **İstifadəçinin şikayət etmək hüququ haqqında məlumat:**

 Azərbaycan Respublikası Gömrük Məcəlləsinin 51-ci maddəsinə uyğun olaraq gömrük orqanlarının, onların vəzifəli şəxslərinin qərarlarından, hərəkətlərindən və ya hərəkətsizliyindən şikayət inzibati qaydada və (və ya) məhkəmə qaydasında verilir.

* + 1. **Şikayətin əsaslandırılması və baxılması üçün lazım olan informasiya:**  Şikayət kağız üzərində və ya elektron qaydada tərtib oluna bilər. Kağız üzərində şikayət Dövlət Gömrük Komitəsinin poçt ünvanına, elektron şikayət isə bu reqlamentin 2.5-ci bəndində göstərilən elektron poçt ünvanına göndərilə bilər. Şikayətdə vətəndaşın adı, atasının adı, soyadı, ünvanı və ya poçt ünvanı, yaxud işlədiyi yer göstərilməlidir.

* + 1. **Şikayətin baxılma müddəti:**

 Şikayətə “İnzibati icraat haqqında” Azərbaycan Respublikası Qanununun 78-ci maddəsində müəyyən olunmuş müddətdə baxılır.